ئابدۇرېھىم ئابدۇللا 1979 - يىلى ئېلان قىلغان <كۆردۈم> ناملىق شېئىرى بىلەن ئەدەبىيات ساھەسىگە كىرىپ كەلگەن. شۇنىڭدىن تارتىپ ھازىرغىچە ئۇ <تۆمۈرچى دۇكىنىدىن ياڭرىغان ئاۋاز>، < سۇنۇق قىلىچ>، <شۇنداق ۋەتەننىڭ ئوغلى ئىدىم، مەن> قاتارلىق بىر تۈركۈم شېئىرلارنى ئېلان قىلىپ، كىتابخانلارنىڭ يۇقىرى باھاسىغا ئېرىشكەن. ئۇنىڭ شېئىرلىرىنىڭ پىكرى يېڭى، مەزمۇنى چوڭقۇر، بەدىئىي ئىپادىلەش ۋاستىلىرى ئۆزگىچە. ئابدۇرېھىم ئابدۇللا يەنە پروزا ئىجادىيىتى بىلەنمۇ شۇغۇللىنىپ، <ئانام يەلكەمدە>، <يېڭى ھايات>، <بويناق>، <داۋانلىق يوللار> قاتارلىق ھېكايە - پوۋېستلارنى ئامما بىلەن يۈز كۆرۈشتۈرگەن.